
A b s t r a k t : U radu je predstavljena metodologija i pristup veštačenju po pitanju utvrđivanja uzroka požara na vozilu na osnovu iskustva autora sa ilustrativnim primerima.

A b s t r a c t :  In this paper the methodology and the approach to expertise regarding investigation of the vehicle fire cause based on authors personal experience ilustrated with examples.
UVOD     
Na početku 21.veka u svetu se godišnje prijavi od 7-8 mil požara od čega 18% pripada požaru na vozilima. Prema statističkim podacima za požare na vozilima u USA, za period 2004-2006 utvrđeno je da 84,3% požara nastaje na drumskim motornim vozilima (putnički automobili 63,8%, kombinovana vozila 15,5%, autobusi 0,6%, itd.) dok prosečna šteta po jednom požaru iznosi 5.918 $. Statistika je utvrdila da 29% požara na vozilu nastaje usled nesavesnog korišćenja ili usled nezgode, 28% požara nastaje usled greške na opremi ili nekog izvora toplote, 7% požara nastaje usled paljevine, 2,6% usled izloženosti okolnom požaru dok je svega 0,3% viša sila. Čak u 23% slučajeva nije moguće utvrditi uzrok požara. Po pitanju lokacije izbijanja požara na vozilu statistika ukazuje da 62% otpada na prostor motora, a 16% na prostor za putnike. Među materijalima koji se prvo pale na vozilu sa po 28% slučajeva podjednako vode elektro izolacija i zapaljivi fluidi. Po pitanju uzroka koji dovode do požara u 47% slučajeva greške trebaju tražiti u mehaničkim problemima, a u 23% slučajeva u elektro instalaciji dok su ostali uzroci značajno ispod ova dva.  

Imajući u vidu gorenavedeno kao i lično iskustvo autora, utvrđivanje uzroka požara na vozilu je veoma složen problem za čije rešenje je potrebno posebno stručno znanje u poznavanju materijala, konstrukcije vozila, iskustvo u uočavanju tragova na zgarištu, odabira pravih uzoraka radi daljeg ispitivanja sa precizno postavljenim zahtevom za ispitivanja. Stručna i naučna analiza uočenih tragova i objašnjenje na razumljiv način zahteva multidisciplinarni pristup.U tom smislu ovaj rad ima za cilj da kroz predstavljenu metodologiju i pristup prikaže iskustva autora sa željom da isto bude pomoć veštacima. 

POŽAR NA VOZILU
Pod požarom se podrazumeva nekontrolisano gorenje i nastaje samo ako su ispunjena tri uslova i to:

· Postojanje materijala koji može da gori u normalnim uslovima (egzotermna reakcija supstance sa oksidacijom)
· Prisutvo vazduha sa dovoljno kiseonika
· Postojanje spoljašnjeg ili unutrašnjeg izvora paljenja dovoljne snage da zapali i da podstrekne dalje sagorevanje
Treba imati u vidu da u toku požara pojedini materijali sagorevaju sa produktima gareži, dima,pepala dok materijali koji ne sagorevaju ostavljaju tragove oksidacije, topljenja (zgure) itd.

METODOLOGIJA UTVRĐIVANJA UZROKA POŽARA NA VOZILU
Pristup veštačenju

Veštačenje uzroka požara na vozilu može se započeti nakon dobijanja pismenog naloga oštećenog ili rešenja suda sa jasno definisanim zadatkom veštačenja. Nakon upoznavanja sa zadatkom pristupa se prikupljanju dokumentacije  i to: podacima o predmetnom vozilu, podacima o prethodnom održavanju vozila, bitnim informacijama o nastanku požara, izjava očedivaca, izveštaju vatrogasnih organa odnosno izvršenom uviđaju itd. Važno je utvrditi i imati u vidu da li je u momentu pregleda stanje vozila ostalo isto nakon požara ili je izmenjeno sa eventualnim pomeranjem vozila sa lica mesta.
Tok  veštačenja

Utvrđivanje uzroka požara se zasniva isključivo na materijalnim tragovima i to mora biti putokaz veštaku u postupku veštačenja. Stručno i pravilno odabiranje uzoraka kao materijalnih dokaza je od ključnog značaja ali da bi se došlo do toga treba procesuirati sledeće radnje:  
Aktivnosti u postupku veštačenja
1. Identifikacija vozila 
Prikupiti podatke o vozilu sa što više detalja tipa vlasnik/vozač, reg.oznaka ili inventarni odnosno fabrički broj, broj šasije i motora, broj osovina, točkova, stanje guma, god. proizvodnje, prva registracija ili puštanje u pogon i trajanje registracije. Dalje treba utvrditi da li se vozilo redovno održavalo, da li je vršena popravka ili prepravka na vozilu i da li postoji dokumentacija o tome.
2.Utvrđivanje toka nastanka požara
U ovoj fazi potrebno je utvrditi tačno vreme nastanka požara sa podacima o vremenskim prilikama. Utvrditi da li je vozilo bilo u pokretu ili mirovanju-parkirano. Prikupiti izjave vozača i/ili očevidaca o ponašanju vozila u periodu pre i tokom požara kao i da li je požar prijavljen nadležnim organima.

3. Pregled vozila  - zgarišta
Pregledu vozila treba pristupiti sa posebnom pažnjom i stručnošću i treba proceniti mesto početka istraživanja (obično mesto najjačeg požara). Treba sačiniti što veći broj fotografija u najvećoj mogućoj rezoluciji. Napominjemo da se u praksi autora jedan pregled vozila najčešće nije  bio dovoljan.
4. Tragovi na zgarištu

Pod tragovima se podrazumeva svaka materijalna promena usled dejstva požara. Tragovi su „nemi svedoci”  koji zavise od svojstva materijala ali i pravca i intenziteta kretanja požara na vozilu. 

Neki od karakterističnih tragova požara su: zakrivljenost metalnih površina (veća temperatura izaziva širenje), boja oksidacije na površini čelika (bledožuta-2200C;zlatno žuta-2450C;ljubičasta-2650C; svetloplava-3000C itd), topljenje materijala-zgura (Al-6580C, Cu-10830C, mesing 9000C, Pb-3280C, staklo-7710C,  liveno gvožđe-12000C, čelik 13500C,  PVC 100-2600C, termostabilna creva  itd.), čađ na staklu, dužina pukotina na staklu,...

Na osnovu tragova požara treba utvrditi pravac kretanja požara i opisati ga. 

Na osnovu tragova i pravca kretanja požara treba uočiti žarište ili moguća žarišta nastanka požara
5.  Podmetnut požar
Često postoji dilema da li je požar podmetnut ili je nastao iz vozila. Zbog mogućnosti podmetanja požara potrebno je utvrditi da li postoje tragovi izvlačenja goriva iz rezervoara, da li u široj zoni vozila postoji PVC ili slična posuda za tečnost ili predmet koji je mogao poslužiti za potpaljivanje. Treba pregledati brave na vratima odnosno tragove obijanja, zazore na staklima, eventualno veliko ulegnuće krova, obrise plamena na farbi vozila kao i stanje staklenih površina sa tragovima čađi. Od strane stručnjaka potrebno je pažljivo i stručno odabrati bitne uzorke zemljišta ispod vozila (ukoliko vozilo nije pomerano)  i sa vozila, a za potrebe fizičko-hemijskog (F-H) laboratorijskog ispitivanja. Detekcija prisustva nekih lakoisparljivih ugljovodonika (naftnih derivata ili organskih rastvarača) vrši se prvo organoleptički (ne samo na uzorcima već i na samom vozilu), a kasnije i na laboratorijskim instrumentima: gasni hromatograf sa masenim spektrometrom (GC/MS) poređenjem sa internim standardima i infracrvenom spektrofotometru sa Furijeovom transformacijom (FT-IR) ATR tehnikom, poređenjem sa bibliotekom podataka.  
Požar može nastati i iz nehata putnika ili tokom popravke vozila. Ukoliko ima tragova da je požar nastao u prostoru za putnike ispitati da li je bilo prisustva lakozapaljivih materijala, otvorenog plamena, pušača među putnicima i dr. Proveriti vrstu i stanje prtljaga koji se nalazio u prtljažnom prostoru.  
6.  Neispravnost vozila
Polazna odrednica je da li je požar nastao dok je vouilo bilo u pokretu ili parkirano, na osnovu čega veštak usmerava svoj rad. Za dobijanje odgovora koja neispravnost vozila je izazvala požar potrebno je dobro poznavanje konstrukcije vozila i osnovnih principa funkcionisanja podsklopova. S obzirom da trag požara može da zavara odnosno da najveća temperatura i oštećenje bude na potpuno drugom mestu od onog koje je izazvalo požar, sa posebnom pažnjom treba analizirati sve moguće izvore i pri prvoj analizi pokušati da se nezavisno posmatra svaki od mogućih uzroka:   

- Akumulator

- Električna instalacija i uređaji 

- Sistem za dovod goriva

- Motor i ostali delovi

- Izduvni sitem

- Kočnice
6.1 Akumulator
Jedan od prvih mogućih uzroka požara na vozilu, zbog toga što osim što je stalni izvor struje, na starter motora je priključen bez osigurača i prilikom startovanja odaje struju velike jačine (oko 175 A pa čak i do 330 A). Osim toga zbog mogućeg razvoja vodonika(H2) u određenim slučajevima može izazvati eksploziju. Potrebno je obratiti pažnju da li je akumulator ceo i da li postoji napon, zabeležiti podatke o akumulatoru, proveriti kakav je spoj na klemama, ako je došlo do pucanja akumulatora koliko su rascepljene ćelije nagorele i dr.
6.2 Električna instalacija i uređaji
Treba imati u vidu da je električna instalacija prisutna u gotovo svakom delu vozila i da su skoro svi potrošači vezani preko osigurača koje obavezno treba pregledati. U skladu sa Omovim (R=U/I) i  Džul-Lencovim  (Q=I2xRxt) zakonom požar na vozilu može nastati na sledeće načine:
1.zagrevanjem el.provodnika kroz koji protiče struja (smanjenje prečnika, povećanje Q i T, paljenje izolacije)
2.kratkim spojem (R=0, I=∞)
3.velikim prelaznim otporom (elektrokorozija, povratne struje)
4.varničenjem (el.luk)
5.elektrotermičkim uređajem

Vrlo često se navedene neispravnosti vremenski prepliću te jedan prethodi drugom. Zbog toga treba sa velikom pažnjom pregledati el. vodove, koji su često bez izolacije koja je u toku požara izgorela, a pogotovu prekinute vodove i utvrditi da li je prekid provodnika nastao mehaničkim ili termičkim putem.

6.3 Sistem za dovod goriva  
Izvršiti pregled rezervoara, i cele instalacije u pogledu ispravnosti i zaptivenosti.
6.4 M o t o r  i  ostali delovi
Motor sa unurašnjim sagorevanjem u svom pretvaranju hemijske u toplotnu i mehaničku energiju oslobađa veliku toplotu. Motor kao složeni mehanizam može izazvati požar usled niza neispravnosti:
- greška u regulisanju paljenja koja može izazvati povratni plamen u prostor motora, a time i požar.
- neispravnosti u razvodniku paljenja, ventila, karburatora, brizgaljki, pumpe visokog pritiska itd. što može izazvati pregrevanje motora preko dozvoljene temperature, oslobađanje vrelih gasova pa i direktan plamen.

- greška u sitemu za podmazivanje ili hlađenje čime se povećava trenje tarućih delova i time opasnost  od požara. 

- neispravnost davača i senzora (pritiska ulja, temp. vode, brojača obrtaja, itd.)

6.5 Izduvni sistem
Ukoliko izduvna grana i cev neispravna (naprsla, polomljena,nagorela) može doći do ispuštanja iskri ili plamena što može zapaliti suvu travu ili biljne mase (naročito kod traktora). Zbog intenzivnog zagrevanja, a posebno ako je jako zahvaćena korozijom predstavlja opasnost za nastajanje požara na prostoru za putnike. Važno je znati da su zapaljivi i izduvni gasovi ugljen-monoksid, čađi i druge štetne materije. 
6.6 Kočnice
Usled dugog i naglog kočenja vozila može doći do prekomernog zagrevanja ležajeva i točkova što se može preneti na gume koje se mogu upaliti. Temperature koje se postižu kod konvencionalnih kočnica lako dostižu 300-6000C. Od kada su se napustila azbestna vlakna za izradu tarućih površina, upotreba kompozitnih materijala omogućava znatno veće temperature (čak i do 1070oC). Iz ovog razloga treba obratiti pažnju na eventualne tragove topljenja na sklopovima kočionog sistema. Treba pregledati i kočionu instalaciju zbog mogućnosti proključavanja ulja za kočenje. 

Po istom principu trenja nepravilno montirano remenje takođe može izazvati požar.
7. Formiranje mišljenja 
Na osnovu dobijenog zadatka i utvrđenih činjenica (nalaza) vrši se kritička analiza kako bi se došlo do pravog uzroka požara. Sačinjeno mišljenje treba biti jasno, ilustrovano fotografijama i dokazima u skladu sa pravilima struke. 
PRIMERI IZ PRAKSE
Za ilustraciju veštačenja uzroka požara iz prakse izložena su dva primera i to vozilo koje je bilo u pokretu i vozilo koje je bilo parkirano. 

1. Požar na vozilu koje je bilo u pokretu

Po izjavi vozača do požara na vozilu ’’FORD ESKORT’’ 1.8 D je došlo dana 19.11.2007.god u 19:30 h.  U toku kretanja motor je iznenada povećao broj obrtaja (maksimalnu turažu) i prilikom pokušaja da ugasi motor (isključio kontakt ključ) motor je i dalje maksimalno turirao nakon čega se pojavio dim ispod haube. Zaustavio je vozilo, pozvao vatrogasce ali se požar tada već razvio. 
Na osnovu datog opisa toka nezgode, dokumentacije o predmetnom vozilu, podataka iz zvanične evidencije, sačinjavanja fotodokumentacije nastalog oštećenja, delimičnog rastavljanja vozila radi utvrđivanja stanja pojedinih delova motora i obavljenog veštačenja utvrđeno je sledeće:
-U vreme pregleda vozilo se nalazilo u istom ne izmenjenom stanju kako je ostalo nakon požara
-Pregledom stanja ulja, utvrđeno je prisustvo vode koja potiče od gašenja požara od stane vatrogasne službe.
-Nekoliko dana pre nastanka požara na vozilu vozilo je uzeto sa popravke iz servisa.  Popravka se odnosila na zamenu pumpe za vodu, zupčastih kaiševa razvoda i zamenjena je pumpa visokog pritiska marke ''LUCAS'' br. 247355DRF sa ''BOSCH'' pumpom br. 0460494-374  neutvrđenog stanja i porekla. Boš pumpa koja je zamenjena po svojoj konstrukciji namenjena je dizel motoru FORD 1,8 l i 44 KW bez turbo punjača (dok je predmetno vozilo imalo turbo punjač).

	Slika 1 Opšti izgled vozila
	Slika 2 Opšti izgled prostora motora


Primenom metodologije za utvrđivanje uzroka požara utvrđeno je da je prema intezitetu plamena požar nastao u predelu boš pumpe i razvijao se po celom prostoru motora i preneo se na prednje točkove, na vozačko staklo i prednji deo vozila ( plastični branik, ukrasna maska, usmerivač vazduha sa ventilatora, hladnjak i dr.)
Nakon detaljnog rastavljanja, ispitivanja stanja delova, utvrđeno je da uzrok požara potiče od neispravnosti boš pumpe, a što se ogleda u zaribavanju-blokiranju hidraulične glave (prstena) usled naslaga stranih materija na unutrašnjim površinama pumpe. Usled blokiranja došlo je do loma osigurača koji je blokirao hidrauličnu glavu i time uslovio nekontrolisani protok goriva koji se nije mogao zaustaviti ni nakon isključenja kontakt brave,te je motor i dalje radio. Zbog visoke turaže povećao se pritisak u koritu motora koji je stvorio uljne pare, a koje su preko oduška otišle u poklopac glave motora, pri čemu se jedan deo uljnih para vraćao na podmazivanje motora, a drugi odlazio na usisnu granu i tako ulje dolazilo u prostor za sagorevanje. Ovo je dokazano nakon skidanja usisne grane, gde se jasno vide jači tragovi ulja na prvom cilindru, manje na drugom, a na trećem i četvrtom nisu postojali tragovi prisustva ulja. Kontinualan dotok uljnih para u usisnu granu je prekinut izbijanjem čepa na poklopcu motora, pri čemu su pare ulja prodrle u prostor motora gde su zahvaćene električnom varnicom ( verovatno od alternatora, ventilatora ili same el.instalacije) te se razvio požar. Razvijeni plamen je ulazio i u turbo punjač i uništio ga.

	Slika 3 Zaribavanje pumpe visokog pritiska
	Slika 4 Polomljeni osigurač


Zaključak: Požar na vozilu je nastao zbog greške i nedostataka na ugrađenoj i neodgovarajućoj ''BOSCH'' pumpi br. 0460494-374  neutvrđenog stanja i porekla.
1. Požar na vozilu koje je bilo parkirano

Dana 19.08.2008.god. oko 01:30 časova na predmetnom autobusu izbio je požar, a kao posledica požara došlo je do potpunog uništenja ovog vozila. Kritičnom prilikom vozilo je bilo parkirano na za to predviđenom prostoru u krugu preduzeća. Prethodni dan je bilo u redovnoj eksploataciji u saobraćaju bez ikakvih uočenih nedostataka. Pet minuta pre izbijanja požara, radnik fizičkog obezbeđenja je obišao parkirana vozila među kojima i predmetno vozilo i nije uočio ništa što bi bilo neuobičajno.

	Slika 5 Opšti izgled vozila
	Slika 6 Opšti izgled prostora motora


U vreme pregleda izgorelog autobusa isti se nije nalazio na mestu izbijanja požara već je odvežen na drugo mesto parkirno mesto stim da se nalazio u istom neizmenjenom stanju nakon požara. Pregledom mesta nastanka požara koje se nalazi na parkiralištu, utvrđeno je da je požar bio jakog inteziteta  i da je zahvatio krošnje drveća koje su bile udaljene od vozila cca 10 metara, a plamen se razvijao u visini preko 9 metara. Na zemlji koja se nalazila ispod autobusa zadnjeg dela, uočeni su tragovi gareži različitog inteziteta kao i rasutog stakla, a najveći intezitet je uočen ispod zadnjeg desnog dela. Sa lica mesta uzeti su uzroci gareži i zemlje radi laboratorijskog ispitivanja, u cilju utvrđivanja prisustva lakozapaljivih materija, a radi isključivanja eventualnog podmetnutog požara. Svi uzorci su ekstrahovani n-heksanom, filtrirani i vaporizovani na odgovarajuću minimalnu zapreminu i tako pripremljeni za fizičko-hemijsku analizu koja je rađena na laboratorijskim instrumentima: gasni hromatograf sa masenim spektrometrom (GC/MS) marke PERKIN ELMER, poređenjem sa internim standardima i infracrvenom spektrofotometru sa Furijeovom transformacijom (FT-IR) marke “Thermo Electron Corporation” tip “Nexus 6700” ATR tehnikom, poređenjem sa bibliotekom podataka HR Aldrich FT-IR Collection Edition I, Toronto Forensic i Coatings Technology. U uzorcima nije detektovano prisustvo tragova lakozapaljivih ugljovodnika tj. naftnih derivata ili organskih rastvarača te je mogućnost podmetanja požara isključena. 
T r a g o v i   n a    i z g o r e l o m    a u t o b u s u
Na osnovu tragova inteziteta razvoja požara kao i stepena oksidacije metalnih delova (boje i nijanse metalnih površna) sa sigurnošću je utvrđeno sledeće: 

Požar je nastao u predelu predgrejača rashladne tečnosti motora sa pumpom koji se nalazi na krajnje desnom delu prostora motora  i razvijao se u dva pravca i to:

-Jedan pravac tog plamena se prostirao u vertikalnom delu kroz perforiranu pregradu, zahvatio sedišta  i širio se desnom stranom autobusa prema prednjem delu,a zadnji tragovi dosežu do prednjih vrata. Drugi krak tog plamena velikim intezitetom je topio aluminijumsku pregradu stepeništu zadnjeg desnog (730 stepeni). Požar je u ovom delu bio potpomognut i PVC rezervoarem za ulje koji se nalazio neposredno iznad predgrejača vode. 

-Drugi pravac se kretao prema levoj strani, što ukazuje remenica alternatora te je došlo do sagorevanja gumenih remenja i preko elektroinstalacija plamen produžuje prema motoru prema gornjem delu gde je došlo do topljenja usisne grane turbošaržera, a  jedan krak tog plamena išao je prema hladnjaku tečnosti za motor, gde je sagoreo plastični deo usmerivača vazduha na hladnjak sa gornje strane . Požar se zatim širi na oplatu zadnjeg dela autobusa, unutrašnjost autobusa-sedišta, i zatim nastavlja prema prednjoj strani autobusa pri čemu zahvata i el.instalaciju koja je smeštena u zadnjem levom delu plafona. Zatim produžava skroz do vozačkog mesta, uništava instrument tablu, el.instalciju, sedište vozača da bi se zaustavio ispred vozačkog stakla koje je ispucalo.
A n a l i z a   n e i s p r a v n o s t i   n a    v o z i l u 

Izvršen je pregled stanja rezervoara i dovoda goriva, kao i stanja motora i izduvnog sistema gde nisu uočene nikakve neispravnosti. 
Analizom elektrošeme i instalacija-plana razvoda predgerjača (webasto) sa upravljačkim uređajem kao i proverom električne instalacije na identičnom autobusu, identifikovani su vodovi koji se i sa isključenom kontakt bravom nalaze pod naponom. Na osnovu analize jačine intenziteta plamena (centar požara) kao i uređaja pod stalnim naponom, dalje ispitivanje uzroka požara je usmereno na sklop predgrejača za vodu sa cirkulacionom pumpom kao i elektroinstalaciju u prostoru motora.
Za laboratorijsko ispitivanje stanja električnih provodnika u trenutku požara, izuzeti su sledeći uzorci: 

	1.    Električni vod iznad prečistača vazduha    uzorak br. 1

2. Istopljeni komad metala sive boje i pripadajući mu deo nalik na kabel, uzorak br. 2 
3. Pumpa za vodu sa svim ostacima kablovima, uzorak br. 3 

4. Poklopac predgrejača, “Webasto”, sa ostacima kablova i ostatkom štampane ploče programatora, uzorak br. 4
5. Elektrohidraulični ventil ventilatora sa kablovima, uzorak br. 5

Sl.7 izuzeti uzorci radi laboratorijske analize


Kod pojedinih uzoraka, kod kojih je detektovano prisustvo naslaga zelene boje (uzorci br. 3, 4 i 5), izvršeno je uzorkovanje tih naslaga radi dalje fizičko-hemijske analize. Takođe, ti kablovi i delovi na kojima je detektovano prisustvo takvih zelenih naslaga, podvrgnuti su metodi Schöntaga, koja se zasniva na ispitivanju čvrstoće provodnika (krtosti na savijanje provodnika), pod uglovima od , 3600, 1800, 900, 600 pa čak i kod ugla od 450. Ako provodnik pukne pri savijanju, to znači da se u njemu nalazi velika količina oksida bakra i to ukazuje na postojanje primarnog kratkog spoja (za razliku od sekundarnog, gde provodnik neće pući i posle 10 ili 20 savijanja, jer u njemu nema ili ima vrlo malo bakar-oksida). Takav test se pokazao opravdanim kod provodnika kod uzorka br. 3, koji je bio vrlo krt i pucao je pri savijanju. Zelene naslage uočene su i kod uzoraka br. 4 i 5, dok kod uzoraka 1 i 2 nisu detektovane. Da bi se sa sigurnošću tvrdilo da su te zelene naslage po prirodi bakar-oksid (i na taj način utvrdili uzrok požara), korišćeni su sledeći laboratorijski metodi: 

· Metod infracrvene spektrofotometrije sa Furijeovom transformacijom (koji je izvršen na instrumentu marke “Thermo Electron Corporation” tip “Nexus 670”, ATR tehnikom) i Metod mikroelementarne emisione spektrografije u voltinom luku (koji je izvršen na instrumentu marke “Karl Zeiss Jena” tip “PGS-2”). 

· Analizom dobijenih FT-IR spektrograma, konstatujem da se funkcionalne grupe tj. spektralne trake nalaze na istim talasnim brojevima na kojima se nalaze i funkcionalne grupe probnog uzorka bakar-oksida.
· Dešifracijom spektralnih traka dobijenog linijskog emisionog spektra, konstatujem hemijski element bakar, sa veoma intenzivnim ultimnim linijama. Rezultati navedenih analiza potvrđuju gore navedene činjenice da se radi o bakar-oksidu.

Međutim, kako je ostala sumnja da li je nastali kratak spoj primarni (uzrok požara) ili sekundarni (posledica požara), pristupilo se rendgenskoj metodi ispitivanja mikrostrukture spornog uzorka, pomoću Debaj-Šererovog metoda. Analizom dobijenog Debaj-Šererovog dijagrama, utvrđeno je da je mesto prekida ispitivanog provodnika bogato kiseonikom, što ukazuje da je u pitanju primarni kratak spoj tj. kratak spoj koji je uzrok požara.

Kod uzoraka br. 4 i 5, konstatovano je da su naslage bakar-oksida nastale kasnijom oksidacijom delova ogoljenih kablova, u kontaktu bakarnih provodnika sa kiseonikom iz vazduha i vode.
	[image: image8.jpg]



	[image: image9.jpg]




	Sl.8 Zatopljeni kraj kabla -perla (strelica)
	Sl.9 Bliži izgled zatopljenog kabla, u vidu kuglice-perle


	Makroskopskom analizom spornog provodnika utvrđeno je da je spojen sa istopljenim ostatkom zaštitnog releja protočne pumpe predgrejača. Daljom analizom elektrošeme predgrejača DBW 300 utvrđeno je da se radi o serijski ugrađivanom zaštitnom releju sa 5 izvoda od kojih se jedan nalazi pod stalnim naponom.  

Sl.10 mesto nastanka požara


Zaključak ispitivanja uzroka požara na autobusu: Na osnovu svih činjenica i izvršenog ispitivanja utvrđeno je da je uzrok požara na autobusu „IKARBUS IK 103“ gar.br.844 kratak spoj na napojnom provodniku zaštitnog releja PROGRAMATORA, a vezan je na protočnu pumpu marke WEBASTO tip U4814). Nastanak daljeg požara je zapaljenje elektroinstalacije protočne pumpe i predgrejača kao i zapaljivih materija (ostataka ulja i tragova nafte) na tacni predgrejača.

ZAKLJUČAK

Utvrđivanje uzroka požara na vozilu je veoma složen problem za čije rešenje je potrebno posebno stručno znanje u poznavanju materijala, konstrukcije vozila, iskustvo u uočavanju tragova na zgarištu, odabira pravih uzoraka radi daljeg ispitivanja sa precizno postavljenim zahtevom za ispitivanja. Treba imati u vidu da su tragovi „nemi svedoci” koji zavise od svojstva materijala ali i pravca i intenziteta kretanja požara na vozilu. Stručna i naučna analiza uočenih tragova i objašnjenje na razumljiv način zahteva multidisciplinarni pristup. U tom smislu ovaj rad ima za cilj da kroz predstavljenu metodologiju i pristup kao i iznete primere prikaže iskustva autora sa željom da isto bude pomoć veštacima. 

